**Ո Ր Ո Շ ՈՒ Մ**

(Գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում ներառելու

մասին որոշումներն ուժը կորցրած ճանաչելու մասին)

ք. Երևան 19.08.2024թ.

ՀՀ քաղաքաշինության կոմիտեի գլխավոր քարտուղարի պարտականությունները կատարող Կարեն Անտոնյանս, ուսումնասիրելով կոմիտեի ֆինանսատնտեսագիտական և հաշվապահական հաշվառման վարչության 2024 թվականի օգոստոսի 19-ի զեկուցագիրը՝

**Պ Ա Ր Զ Ե Ց Ի**

1. Քաղաքաշինության կոմիտեի (այսուհետ՝ Պատվիրատու) և «Գազկոմշին» ՍՊ ընկերության (այսուհետ նաև՝ Կապալառու) միջև 2020 թվականի սեպտեմբերի 10-ին կնքվել է Սյունիքի մարզի Հարժիս գյուղի Համլետ Մինասյանի անվան միջնակարգ դպրոցի տիպային (մոդուլային) շենքի կառուցման աշխատանքների կատարման N ՀՀՔԿ-ԲՄԱՇՁԲ-20/6-1 գնման պայմանագիրը (այսուհետ՝ Պայմանագիր), որի գինը կազմում է 709.113.081 ՀՀ դրամ:
2. Պատասխանատու ստորաբաժանումը 2024 թվականի օգոստոսի 7-ի N Ն/27.1/7030-2024 զեկուցագրով հայտնել է, որ 2024 թվականին շինարարական օբյեկտում որևէ աշխատանք չի իրականացվել, իսկ մինչ օրս կատարված 380.610.527 ՀՀ դրամի շինարարական աշխատանքներում առկա են բազմաթիվ որակական թերություններ, որոնք չեն վերացվել (մասնավորապես՝ ոչ պատշաճ կատարված բետոնային աշխատանքների հետևանքով տեղի է ունենում դպրոցի մարզադահլիճի սյուների քանդման պրոցես), շինարարական հրապարակը գտնվում է բարձիթողի վիճակում, և առաջարկել է Պայմանագրի 3.1.4 կետի ա), բ), գ) ենթակետերի համաձայն Պայմանագիրը միակողմանի լուծել:
3. Հիմք ընդունելով պատասխանատու ստորաբաժանման վերոնշյալ զեկուցագիրը և Պայմանագրի 3.1.4 կետի ա), բ), գ) ենթակետերը՝ Պատվիրատուն 2024 թվականի օգոստոսի 9-ից Պայմանագիրը միակողմանի լուծել, նույնը օրն այդ մասին N 02/16.4/12160-2024 գրությամբ տեղեկացրել է Կապալառուին և այն տեղադրել «Գնումների մասին» օրենքով սահմանված տեղեկագրում: Գրությամբ առաջարկվել է մինչև գնումների գործընթացին մասնակցելու իրավունք չունեցող մասնակիցների ցուցակում Կապալառուին ներառելու մասին Պատվիրատուի ղեկավարի որոշման կայացման վերջնաժամկետի լրանալու օրը Ֆինանսների նախարարության կենտրոնական գանձապետարանի 900008000664 հաշվեհամարին վճարել պայմանագրի և որակավորման ապահովման գումարները, ինչը Կապալառուի կողմից չի կատարվել:
4. Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. «Գազկոմշին» ՍՊ ընկերությանը (ՀՎՀՀ՝ 00843968, հասցե՝ ք.Երևան, Օրբելի եղբայրներ 65ա, 47 բն.) ներառել գնումների գործընթացին մասնակցելու իրավունք չունեցող մասնակիցների ցուցակում,
2. սույն որոշման օրինակներն ուղարկել Կապալառուին և Ֆինանսների նախարարություն,
3. որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

